Document ID: 31999R1072

Ir-Regolament tal-Kummissjoni (KE) Nru 1072/1999
ta' l-10 ta' Mejju 1999
li jemenda l-Anness I, II, III, V, VII, VIII u IX tar-Regolament tal-Kunsill (KEE) Nru 3030/93 fuq ir-regoli komuni għall-importazzjoni ta' ċertu prodotti tat-tessuti minn pajjiżi terzi
IL-KUMMISSJONI TAL-KOMUNITÀ EWROPEA,
Wara li kkonsidrat it-Trattat li jwaqqaf il-Komunità Ewropea,
Wara li kkonsidrat ir-Regolament tal-Kunsill (KEE) Nru 3030/93 tat-12 ta' Ottubru 1993 fuq ir-regoli komuni għall-importazzjoni ta' ċertu prodotti tat-tessuti minn pajjiżi terzi [1], kif emendat ta' l-aħħar mir-Regolament tal-Kummissjoni (KE) Nru 2798/98 [2], u b'mod partikolari l-Artikolu 2 ta' l-Anness VII ta' dan u l-Artikolu 19 ta' dan,
(1) Billi ġew introdotti modifikazzjonijiet fin-Nomenklatura Kombinata applikabbli mill-1 ta' Jannar 1999;
(2) Billi l-Kunsill iddeċieda fid-Deċiżjoni 98/678/KE [3] li japplika fuq bażi proviżjonali l-ftehim bejn il-Komunità Ewropea u r-Repubblika Demokratika tal-Poplu Laosjan fuq in-negozju ta' prodotti tat-tessuti;
(3) Billi l-Kunsill adotta r-Regolament (KE) Nru 47/1999 tat-22 ta' Diċembru 1998 fuq l-arranġamenti għall-importazzjoni ta' ċertu prodotti tat-tessuti li joriġinaw fit-Tajwan [4];
(4) Billi l-Kunsill iddeċieda fid-Deċiżjoni 1999/36/KE [5] li japplika fuq bażi proviżjonali l-ftehim fil-forma ta' Skambju ta' Ittri bejn il-Komunità Ewropea u r-Repubblika tal-Poplu Ċiniż fuq in-negozju tal-prodotti tat-tessuti;
(5) Billi l-Ftehim fuq in-Negozju fil-Prodotti tat-Tessuti (mhux kopert mill-Ftehim bilaterali tal-MFA) mal-Repubblika tal-Poplu Ċiniż [6] kien applikat mill-1 ta' Jannar 1995 għal perjodu ta' sentejn u minn dakinhar ġie estiż awtomatikament għall-perjodi suċċessivi ta' sena waħda u għalhekk ikun applikabbli fl-1999;
(6) Billi, wara talba mill-industrija Ewropea, ikun xieraq li jitwaqqfu limiti kwantitattivi għall-1999 fuq importazzjoni mill-ġdid ġewwa l-Komunità ta' ċertu prodotti tat-tessuti (kategoriji 159 u 161) li joriġinawir-Repubblika tal-Poplu Ċiniż wara operazzjonijiet ta' proċessar li jidhru f'dak il-pajjiż; billi l-importazzjoni diretta ta' prodotti tat-tessuti li jaqgħu fi ħdan il-kategoriji 159 u 161 huma bla ħsara għal-limiti kwantitattivi mniżżlin fl-Artikolu 2 tar-Regolament (KEE) Nru 3030/93;
(7) Billi l-elementi kollha t'hawn fuq jagħmlu bżonnjuż li jkunu emendati l-partijiet rilevanti ta' l-Annessi I, II, III, V, VII, VIII u IX tar-Regolament (KEE) Nru 3030/93 biex jiġu kkonsidrati dawn il-modifikazzjonijiet, li huma applikabbli għall-importazzjoni ġewwa l-Komunità ta' ċertu prodotti tat-tessuti li joriġinaw f'ċerti pajjiżi terzi kif imfissra mill-Artikolu 19 ta' l hawn fuq imsemmi Regolament;
(8) Billi sabiex jiġi aċċertat illi l-Komunità tħares l-obbligazzjonijiet internazzjonali tagħha l-miżuri provduti f'dan ir-Regolament għandhom japplikaw b'effett mill-1 ta' Jannar 1999,
(9) Billi l-miżuri pprovduti f'dan ir-Regolament huma skond l-opinjoni tal-Kumitat tat-Tessuti,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 3030/93 qiegħed jiġi emendat kif ġej:
1. L-Anness I qiegħed jiġi sostitwit bl-Anness I ta' dan ir-Regolament;
2. L-Anness II qiegħed jiġi sostitwit bl-Anness II ta' dan ir-Regolament;
3. Fl-Anness III, l-Artikolu 28 qiegħed jiġi sostitwit bis-segwenti:
"Artikolu 28
1. Il-liċenzja għall-esportazzjoni riferita fl-Artikoli 11 u 19 u ċ-ċertifikat ta' l-oriġini jistgħu jinkludu kopji addizzjonali li jkunu hekk indikati. Se jkunu magħmulin bl-Ingliż, il-Franċiż jew l-Ispanjol.
2. Jekk id-dokumenti hawn fuq riferiti ikunu miktubin bl-idejn, għandhom ikunu mniżżlin bl-inka u b'ittri kapitali.
3. Il-liċenzji għall-esportazzjoni jew id-dokumenti ekwivalenti u ċ-ċertifikati ta' l-oriġini se jkunu tal-miżura 210 × 297 mm [7]. Il-karta għandha tkun karta tal-kitba bajda, bil-qies, li ma tikkontjeniex il-polpa mekkanika [8] u tiżen mhux inqas minn 25 g/m. Kull parti għandha jkollha stampat sfond ta' disinn guilloche li jagħmel kull falsifikazzjoni b'mezzi mekkaniċi jew kimiċi viżibbli għall-għajn [9].
4. L-oriġinal biss għandu jkun aċċettat mill-awtoritajiet kompetenti fil-Komunità bħala validu għal skopijiet ta' importazzjoni skond id-disposizzjonijiet ta' dan ir-Regolament.
5. Kull liċenzja għall-importazzjoni jew dokument ekwivalenti u ċ-ċertifikat ta' l-oriġini se jkollhom numru ta' serje stabbilit mil-liġi, kemm jekk stampat kif ukoll jekk leli permezz tiegħu jista' jkun identifikat [10].
6. Dan in-numru għandu jkun kompost mill-elementi li ġejjin [11]:
- żewġ ittri li jidentifikaw il-pajjiż ta' l-esportazzjoni kif ġej:
l-Argentina = AR
l-Armenja = AM
l-Ażerbaijan = AZ
il-Bangladexx = BD
il-Belarus = BY
il-Brażil = BR
iċ-Ċina = CN
l-Eġittu = EG
l-Estonja = EE
l-Ex Repubblika Jugoslava tal-Maċedonja = 96
Georgia = GE
Hong Kong = HK
l-Indja = IN
l-Indoneżja = ID
il-Każakhstan = KZ
il-Kyrgyzstan = KG
Laos = LA
il-Latvja = LV
il-Litwanja = LT
il-Makaw = MO
il-Malasja = MY
Moldova = MD
il-Mongolja = MN
il-Pakistan = PK
il-Peru = PE
il-Filippini = PH
ir-Russja = RU
Singapor = SG
il-Korea t’Isfel = KR
Sri Lanka = LK
it-Tajwan = TW
Taġikistan = TJ
Tajlandja = TH
it-Turkmenistan = TM
l-Ukrajna = UA
l-Emirati Unitài Arab = AE
l-Urugwaj = UY
l-Użbekistan = UZ
Vjetnam = VN
- żewġ ittri li jidentifikaw l-Istat Membru maħsub għad-destinazzjoni kif ġej:
AT = l-Awstrija
BL = il-Benelux
DE = ir-Repubblika Federali tal-Ġermanja
DK = id-Danimarka
EL = Greċja
ES = Spanja
FI = il-Finlandja
FR = Franza
GB = ir-Renju Unità
IE = l-Irlanda
IT = l-Italja
PT = il-Portugall
SE = l-Isvezja
- numru b'figura waħda li jidentifika s-sena ta' kwota tas-sena li fiha l-esportazzjoni ġiet rekordjata, fil-każ ta' prodotti mniżżlin fit-Tabella A ta' dan l-Anness, li jikkorrispondi ma' l-aħħar figura fis-sena li dwarha qegħdin nitkellmu, p.e. "9"; għall-1999. Fil-każ ta' prodotti li joriġinaw fir-Repubblika tal-Poplu Ċiniż imniżżla fl-Appendiċi ta' l-Anness V dan in-numru għandu jkun "5"; għas-sena 1999,
- numru b'żewġ figuri li jidentifika l-uffiċċju tal-ħruġ fil-pajjiż ta' l-esportazzjoni,
- numru b'ħames figuri li jingħadd konsekuttivament minn 00001 sa 99999 allokat lill-Istati Membri speċifiċi tad-destinazzjoni.";
4. It-Tabella A ta' l-Anness III qiegħda tiġi sostitwita mill-Anness III ta' dan ir-Regolament;
5. Iż-żieda ta' kampjun tal-liċenzja ta' l-esportazzjoni ta' Hong Kong (EDI) lill-Anness III, fl-Anness IV ta' dan ir-Regolament;
6. Iż-żieda ta' Kampjun tal-liċenzja ta' l-esportazzjoni Tajlandiża fl-Anness III, fl-Anness V ta' dan ir-Regolament;
7. Iż-żieda ta' kampjun taċ-ċertifikat ta' l-oriġini Tajlandiż lill-Anness III, fl-Anness VI ta' dan ir-Regolament;
8. Fl-Anness V, it-tabelli u l-Appendiċi A, B u C fl-Anness VII ta' dan ir-Regolament qed jiġu miżjuda;
9. Fl-Anness VII, it-tabella għaċ-Ċina qiegħeda tiġi mibdula mit-tabella fl-Anness VIII ta' dan ir-Regolament;
10. L-Anness VIII qiegħed jiġi mibdul bl-Anness IX ta' dan ir-Regolament;
11. L-Anness IX qiegħed jiġi mibdul bl-Anness X ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunità Ewropea.
Dan għandu japplika b'effett mill-1 ta' Jannar 1999.
Dan ir-Regolament se jkun jorbot fl-intier tiegħu u direttament applikabbli fl-Istati Membri kollha.
Magħmul fil-Brussel, fl-10 ta' Mejju 1999.

Labels: 1
3
5